Document ID: 31993D0051

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1992 σχετικά με τα μικροβιολογικά κριτήρια που εφαρμόζονται στην παραγωγή των βρασμένων μαλακοστράκων και μαλακίων
(93/51/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το παράρτημα, κεφάλαιο V μέρος ΙΙ σημείο 4,
Εκτιμώντας:
ότι σύμφωνα με το παράρτημα κεφάλαιο IV μέρος IV σημείο 7 στοιχείο γ) της οδηγίας 91/493/ΕΟΚ, ο κατασκευαστής των βρασμένων μαλακοστράκων και μαλακίων πρέπει να πραγματοποιεί τακτικά μικροβιολογικό έλεγχο της παραγωγής του τηρώντας τα πρόσωπα που καθορίζονται σύμφωνα με τις διατάξεις του κεφάλαιο V μέρος ΙΙ σημείο 4 του εν λόγω παραρτήματος-
ότι με προοπτική την προφύλαξη της δημόσιας υγείας, προτιμάται η σταθεροποίηση ενός ορίου μικροβιακής μόλυνσης, πέραν του οποίου τα αποτελέσματα δεν μπορούν να θεωρηθούν αποδεκτά ακόμη και αν το προϊόν δεν θεωρείται τοξικό- ότι όταν το όριο αυτό ξεπεραστεί, ο κατασκευαστής πρέπει να εξετάσει τους λόγους και να εισάγει τις απαραίτητες διαδικασίες προς αποφυγήν επαναλήψεως-
ότι οι μέθοδοι ανάλυσης θα καθοριστούν υπό το φως των μελετών που έχουν αναληφθεί- ότι εν τω μεταξύ πρέπει να γίνεται αναφορά στις μεθόδους που αναγνωρίζονται σε διεθνές επίπεδο-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα μικροβιολογικά πρότυπα που εφαρμόζονται στην παραγωγή των βρασμένων μαλακοστράκων και μαλακίων, τα οποία προβλέπονται στο παράρτημα κεφάλαιο IV μέρος IV σημείο 7 στοιχείο γ) της οδηγίας 91/493/ΕΟΚ, καθορίζονται στο παράρτημα της παρούσας απόφασης.
Άρθρο 2
Η τήρηση των μικροβιολογικών προτύπων πρέπει να ελέγχεται από τον κατασκευαστή κατά τη διάθεση στην αγορά των προϊόντων μαλακοστράκων και μαλακίων των βρασμένων στην εγκατάσταση μεταποιήσεως, που είναι εγκεκριμένη σύμφωνα με τις διατάξεις του άρθρου 7 της οδηγίας 91/493/ΕΟΚ.
Άρθρο 3
1. Τα προγράμματα δειγματοληψίας καθορίζονται από τους υπεύθυνους των εγκαταστάσεων, σε συνάρτηση με τη φύση των προϊόντων (ολόκληρα ή με αφαίρεση του κελύφους ή του οστράκου), τη θερμοκρασία, το διάστημα βρασμού και την ανάλυση των κινδύνων και πρέπει να ανταποκρίνονται στις διατάξεις που προβλέπονται στο άρθρο 6 της οδηγίας 91/493/ΕΟΚ.
2. Τα προγράμματα που αναφέρονται στην παράγραφο 1 πρέπει να περιλαμβάνουν, σε περίπτωση μη τηρήσεως των προτύπων που καθορίζονται στο παράρτημα, σημεία 1 και 2, την ανάληψη υποχρεώσεως:
- για ενημέρωση της αρμόδιας αρχής σχετικά με τα αποτελέσματα και τα μέτρα που έχουν ληφθεί όσον αφορά τις μολυσμένες παρτίδες και σχετικά με τα μέτρα που προβλέπονται στη δεύτερη περίπτωση,
- για αναθεώρηση των μεθόδων εποπτείας και ελέγχου των κρίσιμων σημείων για να εντοπισθεί η πηγή μόλυνσης, περιλαμβανομένης της αύξησης της συχνότητας των αναλύσεων,
- για μη εμπορία όσον αφορά την ανθρώπινη κατανάλωση των μολυσμένων παρτίδων, λόγω ανακάλυψης παθογενών μικροοργανισμών ή λόγω υπέρβασης της αξίας Μ που προβλέπεται στο παράρτημα σημείο 2 για τον staphylococcus aureus.
Άρθρο 4
Εν αναμονή του καθορισμού των κοινοτικών μεθόδων μικροβιολογικών αναλύσεων, οι μέθοδοι ανάλυσης που χρησιμοποιούνται για τον έλεγχο των μικροβιολογικών προτύπων που καθορίζονται στο παράρτημα, πρέπει να αναγνωρίζονται επιστημονικά σε διεθνές επίπεδο και να έχουν δοκιμασθεί στην πρακτική. Η μέθοδος αναλύσεως που χρησιμοποιείται πρέπει να καταγραφεί με τα αντίστοιχα αποτελέσματα.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 15 Δεκεμβρίου 1992.

Labels: 17
20
0
3
6